Çərəkən

Çərəkən — Azərbaycan Respublikasının Cəbrayıl rayonunun Çərəkən kənd inzibati ərazi dairəsində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Cəbrayıl rayonunun Çərəkən kəndi Horovlu kənd Sovetindən ayrılaraq, bu kənd mərkəz olmaqla Çərəkən kənd Soveti yaradılmışdır. 1993-cü ildə Ermənistan Respublikası Silahlı Qüvvələri tərəfindən işğal olunmuşdur. 4 oktyabr 2020-ci ildə Azərbaycan Respublikası Silahlı Qüvvələri tərəfindən işğaldan azad edilmişdir.

 Tarixi 
Kənd Çere adlanan ərazidə salınmışdır.
Rusiya imperiyası illərində Çərəkanlu (Çarakən) kəndi Yelizavetpol quberniyasının Cəbrayıl qəzasının (sonralar - Qaryagin) tərkibində olub.
Sovet hakimiyyəti illərində kənd Azərbaycan SSR-in Cəbrayıl rayonunun tərkibində olub.

Birinci Qarabağ müharibəsi nəticəsində 1993-cü ilin avqustunda Ermənistan silahlı qüvvələri tərəfindən işğal olunub.
2020-ci il oktyabrın 4-də Azərbaycan Prezidenti İlham Əliyev xalqa müraciətində bildirib ki, Azərbaycan ordusu Cəbrayıl rayonunun 9 yaşayış məntəqəsini: Karxulu, Şükürbəyli, Çərəkən, Daşkəsən, Horovlu, Mahmudlu, Cəfərabad, Yuxarı- Maralyan və Dəjəl.
BBC xəbər verir ki, peykdən çəkilmiş görüntülərə görə Azərbaycanın cənubda tutduğu bütün kəndlər xarabalıqdadır və 1990-cı illərin əvvəllərində azərbaycanlı əhali irəliləyən ermənilərdən xilas olmaq üçün kəndləri tamamilə və ya qismən tərk edilmişdir.
21 oktyabr 2020-ci il tarixində Azərbaycan Müdafiə Nazirliyi Çərəkən kəndinin Azərbaycanın nəzarəti altında olduğunu iddia etdiyi videogörüntülər yayıb..

 Toponimikası 
Kənd Çərə adlı sahədə salınmışdır. Çərə (örüş yeri) və kənd (d səsi sonralar düşmüşdür) komponentlərindən düzəlmiş bu oykonim "örüş yerində salınmış kənd" mənasındadır. 1933-cü ildə kəndin adı Çərəkənt variantında qeydə alınmışdır.

 Coğrafiyası və iqlimi 
Kənd düzənlikdə yerləşir.

 Əhalisi 
“1886-cı il ailə siyahılarından çıxarılmış Zaqafqaziya bölgəsinin əhalisinin sayına dair statistik məlumatlar məcəlləsi”nə əsasən, Hacılı kənd dairəsinin Çərəkanlu kəndində 38 tüstü və məzhəbinə görə sünni və kəndli olan 165 azərbaycanlı ("tatarlar" kimi qeyd olunur) yaşayırdı. 

1912-ci il “Qafqaz təqvimi”nə əsasən, Qaryagin qəzasının Çərəkən kəndində 309 nəfər, əsasən təqvimdə “tatar” kimi göstərilən azərbaycanlılar yaşayırdı.
 Tanınmış şəxsləri 
 Rauf Vəliyev — "Azərbaycan Xəzər Dəniz Gəmiçiliyi" Qapalı Səhmdar Cəmiyyətinin sədri.Vəliyev Rauf Göyüş oğlu - Sədr . acsc.az 

 İqtisadiyyatı 
Kənd əhalisinin əsas məşğuliyyətini heyvandarlıq təşkil edib.

 İstinadlar 

 Həmçinin bax 

Kateqoriya:Cəbrayıl rayonunun kəndləri